# Condițiile impuse pentru disertație

## Master Managementul Afacerilor în Industrie

# Număr de pagini,

aproximativ 50 pagini (minim 40 pag., maxim 60 pag.) (exclusiv anexele)

# Structură

Structura implică utilizarea întocmai a șablonul de tehnoredactare a proiectului (stilurile impuse sunt implementate în șablon), cu referință la:

1. Tema, conținutul și structurarea lucrării

Tema aleasă va avea un caracter aplicativ, urmărind analiza unuia sau a mai multor aspecte ale activității unei organizații sau impactul unui fenomen economic.

2. Cuprins

Va conține numele capitolelor, subcapitolelor, subpunctelor (secțiunilor și subsecțiunilor), concluziile, bibliografia și anexele, toate cu numărul de pagină aferent.

3. Introducere

Se prezintă motivația alegerii temei de cercetare, obiectivele cercetării, ipotezele cercetării, instrumentarul metodologic utilizat (concepte teoretice, modele, proceduri etc. studiate la cursuri și bibliografie), structura succintă a rezultatelor cercetării.

4. Conținut

3-5 capitole care să structureze logic rezultatele cercetării și să evidențieze aportul propriu.

5. Concluzii

Se prezintă modul de realizare a obiectivelor propuse, confirmarea/infirmarea ipotezelor, modul de realizare a cercetării, dificultăți și probleme întâmpinate în cercetare și contribuții personale (acestea vor fi detaliate și clar evidențiate). Se include o secțiune obligatorie referitoare la contribuțiile personale aduse în cadrul lucrării (exemple în fișierul Șablon și Structură Disertație).

6. Bibliografie

Referințele bibliografice se specifică în ordinea citării în text. Referințele incluse în lista bibliografică trebuie să fie citate obligatoriu în textul lucrării (ex. [5]) sau în notele de subsol. Bibliografia va cuprinde minim 10 titluri de cărți, articole științifice sau surse internet, împreună cu toate datele de identificare - autor(i), titlu, anul publicării, cod ISBN/ISSN, sau orice alte date necesare pentru a putea identifica sursele de pe internet; în cazul acestora se va specifica data ultimei accesări.

# Modul de susținere

Susținerea durează disertației aproximativ 15-20 minute pentru fiecare masterand. Se alocă jumătate din timp candidatului și cealaltă jumătate pentru răspunsuri la întrebările comisiei.

Prezentarea se va face obligatoriu utilizând mijloace electronice de prezentare de tip PowerPoint.

Masterandul prezintă succint obiectivele și ipotezele cercetării, organizația la care a realizat cercetarea, conținutul cercetării, evidențiind conceptele din cursuri și bibliografie utilizate, cu accent pe aportul propriu, probleme întâmpinate, concluziile cercetării și propunerile fundamentate.

## Organizare prezentare

1. Prezentarea temei cu justificarea acesteia (10%)

2. Prezentarea stadiului actual (20%)

3. Prezentarea contribuțiilor personale la rezolvarea temei (50%)

4. Contribuții personale (10%) - (exemple în Anexa 3 din fișierul Șablon și Structură Disertație)

5. Concluzii (10%)

6. Bibliografie (selecție relevantă din bibliografia inclusă în lucrarea de disertație)